
ДО
ОБЩИНСКИ СЪВЕТ
ГР. БУРГАС


ДОКЛАДНА ЗАПИСКА

ОТ ДИМИТЪР НИКОЛОВ
 КМЕТ НА ОБЩИНА БУРГАС

Относно: Продажба на общинско жилище, находящо се в гр.Бургас, ж.р.Меден Рудник, блок №71, вход 3, етаж 4, апартамент №54-десен, на наемател, настанен по административен ред

УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило писмо с вх. №53-00-32/23.01.2017г. от ОП „Общински имоти“, във връзка с искане с вх.№94-01-350/24.08.2016г. от Фикрет Смаил Сюлейман, за закупуване на общинско жилище, находящо се в гр.Бургас, ж.р. Меден Рудник, блок №71, вход 3, етаж 4, апартамент №54-десен, със застроена площ 71,75 кв.м, ведно с 1,395 % ид. части от общите части на сградата (7,96 кв.м) и право на строеж върху общинска земя, с прилежащо избено помещение №54 с площ 6,12 кв.м, в което е настанен по административен ред, съгласно мои Заповеди  №4035/23.12.2009г. и №1857/30.07.2015г.
Жилището се намира в осеметажен едропанелен жилищен блок, построен през 1993г. и се състои от дневна, спалня, кухня и баня с тоалетна, подробно описано в Акт №8687/12.05.2017г. за частна общинска собственост, вписан в Служба по вписванията – гр.Бургас на 04.07.2017г., том 22, №142, вх. рег.№8350. Същото е отразено с идентификатор 07079.653.551.3.12 в одобрените кадастрална карта и кадастрални регистри (КККР) на гр.Бургас, при съседни самостоятелни обекти в сградата: на същия етаж – 07079.653.551.3.11, под обекта – 07079.653.551.3.9, над обекта – 07079.653.551.3.15.
 Съгласно цитираните заповеди, заявителят и неговото семейство са настанени  и живеят в общинското жилище, без прекъсване повече от 5 години. 
Видно от служебна бележка с №91-00-360/04.07.2017г. на Директора на ОП „Общински имоти“ – Бургас, наемателят заплаща редовно наемната цена, изпълнява всички задължения, произтичащи от сключения договор за наем с Община Бургас, и съгласно Протокол №14/07.12.2016г. (т.30), на комисия, назначена с моя Заповед №3237/26.11.2015г., отговаря на условията за закупуване на общинското жилище.
Пазарната оценка на описания имот, изготвена от оценител на имоти, член на КНОБ, съгласно изискванията на чл.41, ал.2, във връзка с чл.22, ал.3 от ЗОС, е определена в размер на 61 000 (шестдесет и една хиляди) лева.
Данъчната оценка на апартамента възлиза на 41 258,50 лева.
Предвид изложеното и на основание правомощията ми по чл. 60,    ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища(НУРУЖНГННПОЖ), и като взех предвид решение от 07.12.2016г. на комисията по чл.8, ал.1 от цитираната наредба, назначена с моя Заповед №3237/26.11.2015г., което подкрепям изцяло, да вземе следните  

Р  Е  Ш  Е  Н  И  Я:

1. Променя предназначението на общинско жилище, актувано с Акт №8687/12.05.2017г. за частна общинска собственост, вписан в Служба по вписванията – гр.Бургас на 04.07.2017г., том 22, №142, вх. рег.№8350, находящо се в гр.Бургас, ж.р. Меден Рудник, блок №71, вход 3, етаж 4, апартамент №54-десен, от „жилище за настаняване под наем на граждани с установени жилищни нужди“ в „жилище за продажба“.
2. Допълва Програмата за управление и разпореждане с общинска собственост за 2017г. на Община Бургас, приета по т.2 от дневния ред на проведеното на 31.01.2017г. заседание на Общински съвет - Бургас (Протокол №23), в частта на Раздел ІІ – Продажба по реда на ЗОС, без търг или конкурс, точка 1 – Продажба на общински апартаменти на наематели, настанени по административен ред, с посочения в т.1 имот. 
3. Да се продаде на Фикрет Смаил Сюлейман с ЕГН *** общинско жилище, находящо се в гр.Бургас, ж.р. Меден Рудник, блок №71, вход 3, етаж 4, апартамент №54-десен, със застроена площ 71,75 кв.м, ведно с 1,395 % ид. части от общите части на сградата (7,96 кв.м) и право на строеж върху общинска земя, с прилежащо избено помещение №54 с площ 6,12 кв.м, с идентификатор 07079.653.551.3.12 в одобрените кадастрална карта и кадастрални регистри (КККР) на гр.Бургас, при съседни самостоятелни обекти в сградата: на същия етаж – 07079.653.551.3.11, под обекта – 07079.653.551.3.9, над обекта – 07079.653.551.3.15 за сумата от  61 000 (шестдесет и една хиляди) лева.
Приложение: Писмо с вх.№ 53-00-32/23.01.2017г., Искане с вх. №94-01-350/2/24.08.2016г. с приложена нотариално заверена декларация, Заповеди №4035/23.12.2009г. и №1857/30.07.2015г. на Кмета на Община Бургас; Удостоверение за данъчна оценка изх. №5202023302/06.02.2017г.; Пазарна оценка на оценител на имоти, член на КНОБ; Протокол  №14/07.12.2016г. на комисията по чл.8 от Наредбата по чл.45а от ЗОС; Акт №8687/12.05.2017г. за частна общинска собственост, вписан в Служба по вписванията – гр.Бургас на 04.07.2017г., том 22, №142, вх. рег.№8350; Схема №15-37570-31.01.2017г. от СГКК – гр.Бургас; Служебна бележка  №91-00-360/04.07.2017г. от Директора на ОП „Общински имоти“ – Бургас;

